# Referat af møde i DASAM’s bestyrelse den 22.6.2016 på Arbejds- og Miljømedicinsk Klinik, Odense Universitetshospital

Til stede: Ole Carstensen (OC), Inge Brosbøl Iversen (IBI), Christina Bach (CB) (YAM-observatør), Tine Malling (TM), Charlotte Brauer (CBRA) og Lars Skadhauge (LS)

Afbud: - Henrik Salomonsen (HS) og Jonas Winkel Holm(JWH)

|  |  |
| --- | --- |
|  | Aktion |
| 1. **Valg af referent:**LS
 |  |
| 1. **Referat fra sidst (opfølgning):**

Pga. ferie udskydes Kursusudvalgets og Videreuddannelsesudvalgets deltagelse i bestyrelsesmødet til mødet i august i Aarhus.Pga. ferie er mødet om den kliniske database ligeledes udsat til efter sommerferien.Mødet om specifik bronkial provokation gik godt, se nedenfor.Efter sommerferien sendes officiel invitation til Jubilæumsmødet den 24. november med deadline for tilmelding.Der arbejdes på nyt logo, se nedenfor.Peter Heine, Klinisk Socialmedicin og Rehabilitering, Hospitalsenheden Vest i Aarhus, er udpeget til medlem af arbejdsgruppen, som skal udarbejde retningslinjer for behandling med opioider.Der er aftalt fællesspisning med DASAMS’ bestyrelse i forbindelse med bestyrelsesmødet på BBH den 10. januar 2017. Vi mangler at afklare mødessted. | OC ansvarlig |
| 1. **Meddelelser/opfølgning:**
2. Medlemsmøde om provokation og allergiudredning i Odense den 25. maj gik fint og med pænt fremmøde men DASAM ikke så synlig.
3. Ann Kryger og Johan Hviid Andersen har sendt høringssvar til Nationale retningslinjer for behandling af nyopståede rygsmerter.
4. Der foreligger udkast til indhold af flyer vedr. konference og NIVA kursus : Safe and clean mining for miners and communities, som planlægges afviklet i efteråret 2017. DASAM afventer fremsendelse af budget før stillingtagen til beløbsstørrelse for støtte til arrangementet.
5. Lone Donbæk er udpeget som medlem af arbejdsgruppen, som skal udarbejde forløbsplaner for mennesker med kroniske rygsmerter.
6. Jesper Bælum er udpeget som suppleant i Erhvervssygdomsudvalget.
 | OC ansvarlig |
| 1. **Arbejdsopgaver 2016**

Intet nyt at tilføje |  |
| 1. **Indkaldelse til ekstraordinær generalforsamling**

Indkaldelse til ekstraordinær generalforsamling den 24. november, som afholdes umiddelbart efter Jubilæumsmødets faglige program, udsendes sammen med invitationen til Jubilæumsmødet, se ovenfor. Eneste punkt på dagsorden er vedtagelse af selskabets nye vedtægter, hvilket imidlertid kræver at mindst halvdelen af selskabets medlemmer er til stede, og at mindst 2/3 af disse stemmer for forslaget. Derfor kan vedtægterne nok først endeligt vedtages på den ordinære generalforsamling i forår 2017, hvor der så kun kræves simpelt flertal. | OC ansvarlig |
| 1. **Hjemmeside**

Arbejde med nyt layout og illustrationer afventer beslutning om selskabets nye logo, mens opdatering af teksten - herunder formålsparagrafferne - afventer vedtagelse af selskabets nye vedtægter.  | CBRA og OC ansvarlige |
| 1. **Nyt Logo**

Arbejde med selskabets nye logo pågår i et samarbejde mellem Nina (grafiker) og JWH og kan muligvis præsenteres ved bestyrelsesmødet i august. | OC og JWH ansvarlige |
| 1. **Fremtidens forskningsområder – Indspil til Forsk2025**

OC har bedt specialets professorer om at byde ind med emner til Forsk2025 men har foreløbig kun fået tilbagemelding fra Johan.  | OC ansvarlig |
| 1. **Pressesagen Siemens/Vestas**

Sagen drøftes på baggrund af de foreliggende oplysninger inkl. seneste korrespondance mellem Kurt Rasmussen og Rolf Petersen. AT, ASK og Siemens har i fællesskab inviteret nuværende og tidligere medarbejdere på Siemens til orienteringsmøde den 26.6 i Aalborghallen, hvor Arbejdsmedicinsk Klinik, Aalborg deltager med en stander. Bestyrelsen sender et åbent brev til Beskæftigelsesministeren (se nedenstående) og vedtager at skrive et balanceret indlæg til UfL, hvor arbejdsmiljøproblemerne på de to virksomheder anerkendes men sættes i perspektiv med arbejdsmiljøproblemer på andre virksomheder som f.eks. slagterierne, hvilket også kan være oplæg til Jubilæumsmødet i november, hvor temaet er risikohåndtering og kommunikation.  | OC ansvarlig |
| 1. **Brev til Beskæftigelsesministeren**

Efter opfordring fra Jens Peter Bonde har OC udfærdiget et brev til Beskæftigelsesministeren på baggrund af mediernes kritik af Arbejdstilsynets indsats over for vindmølleproducenterne Siemens og Vestas. I brevet støttes op om ministerens beslutning om at gøre aktivt brug af arbejdsskadeanmeldelserne i prioriteringen af indsatsområderne, men det anføres, at der er brug for arbejdsmedicinsk ekspertise, hvis der ønskes en kvalificeret vurdering af lægernes anmeldelser. I brevet, hvor der bakkes op om afskaffelse af kronesmileyordningen, foreslås et tættere samarbejde med de arbejdsmedicinske klinikker om arbejdsmedicinsk bistand til Arbejdstilsynet samt deltagelse sammen med arbejdsmarkedets parter i et ekspertudvalg, der kan formidle viden om, hvilke metoder vi har til effektivt at forebygge epoxy-allergi.  |  OC ansvarlig |
| 1. **Ansøgning fra YAM.**

Fint initiativ fra yngre læger og forskere på BBH med en faglig eftermiddag for yngre læger den 19.8 mhp. ønske om at rekruttere flere yngre læger til specialet. Bestyrelsen mener imidlertid, at arrangementet bør foregå i YAM regi med mulighed for deltagelse af yngre læger fra landets øvrige arbejdsmedicinske klinikker, da rekrutteringsvanskelighederne er et landsdækkende problem. Der vil derfor nok være behov for at udskyde mødet til efteråret. Stillingtagen til støtte fra DASAM vil ske efter fremsendelse af et budget for mødet. | OC giver tilbagemelding til ansøger |
| 1. **Årsmødeprogram**

HS afventer tilbagemelding fra to udenlandske oplægsholdere til temaet Occupational Health – global trends and practices. Der arbejdes på at arrangere interaktive parallelle sessioner. DASAM’s generalforsamling afholdes efter afslutning af det faglige program kl. 16.30 | HS ansvarlig |
| 1. **AM-Pro**

Intet nyt at tilføje. |  |
| 1. **Dimensionering**

Planen drøftes. Der vurderes umiddelbart at være en god balance på nuværende tidspunkt mellem udbud og efterspørgsel på speciallæger og ingen kommunale eller regionale forskelle i denne, men betydelig usikkerhed ved skøn over antallet af speciallæger i 2022 fra 70 til 111. Frist for høringssvar er udsat til 1. november. OC og Tine Erichsen fra videreuddannelsesudvalget formulerer svar på de syv spørgsmål, som præsenteres på mødet i august. | OC ansvarlig |
| 1. **Økonomi/regnskab**

Intet nyt at tilføje. |  |
| 1. **Næste møde**

Den 31. august kl. 10-14 i Aarhus med deltagelse af Kursusudvalget, Videreuddannelsesudvalget og Årsmødeudvalget |  |
| 1. **Eventuelt**

De nye DRG-takster med afskaffelse af gruppe 2 undersøgelser foreligger. Der findes ingen grund til at protestere over disse. Der er sendt forslag om en forløbspakke for stress men endnu ingen tilbagemelding herom.Selskabet er blevet bedt om at stille med en syns- og skønsmand i forbindelse med en retssag mod Ankestyrelsen. Kurt Rasmussen har påtaget sig opgaven. CBRA er ikke blevet indkaldt til ansættelsessamtaler ved H-stillinger. OC kontakter Lise Møller.Ansøgningsfrist til et DASAM legat er 1. oktober, hvilket vil fremgå af hjemmesiden.CBRA orienterer om en henvendelse fra Dansk Epidemiologisk Selskab med forslag om et fælles medlemsmøde i efteråret 2017 vedr. registerforskning, hvilket selskabet vil støtte og opfordrer CBRA til at sende positiv tilbagemelding herom til Dansk Epidemiologisk Selskab. Der nævnes mulighed for præsentation af DOC-X og kontakt til Henrik Bøggild, som har en præsentation om registerforskning på forskningstræningsmodul II.  | OC ansvarligCBRA ansvarligCBRA ansvarlig |
|  |  |

Venlig hilsen Lars